Milet I 3, 150
Region: Asia Minor — Ionia

επι στεφανηφορου μεν[α]νδρου ταυρεωνος. εδοξε τωι δημωι γνωμη πρυτανεων και των ηρημενων επι τηι φυλακηι και των αποδειχθεντων συνεδρων μι[νν]ιωνος του λεωδαμαντος αντικρατου του πυθωνυμου πρωταγορου του ηγελοχου θεογε[ν]ου του λεωδαμαντος μενεκρατου του αντιφανου αρτεμιδωρου του δημητριου θεοκυλιδου του καλλιτελου ασκληπιοδωρου του κυδιμου πυθιωνος του ποσειδωνιου ειρηνιου του ειρηνιου οι πρυτανεις και οι ειρημενοι επι τηι φυλακηι και οι αιρεθεντες συνεδροι μιννιων λεωδαμαντος αντικρατης πυθωνυμου πρωταγορας ηγελοχου θε[ο]γενης λεωδαμαντος μενεκρατης αντιφανου αρτεμιδωρος δημητριου θευκυλιδης καλλιτελου ασκληπιοδωρος κυδιμου πυθιων ποσειδωνιου ειρηνιας ειρηνιου ειπαν επειδη ηρακλεωται φιλοι και αστυγειτονες της πολεως υπαρχοντες ψηφισμα και πρεσβευτας αποστειλαντες ηξιωσαν τον δημον συνθεσθαι προς αυτους υπερ της ισοπολιτειας και των αλλων φιλανθρωπων και οι πεμφθεντες υπ αυτων θεοδωρος αινεου αρχεδημος δελφινου μαιων υψικλειους επελθοντες επι τε τους αρχοντας και την βουλην και την εκκλησιαν εξεθεντο τα κατα μερος εφ οις ηξιουν την συνθεσιν του τε δ[η]μου ποιησαμενου την υπερ τουτων αναφοραν επι το μαντειον το εν διδυμοις ο [θ]εος χρησμον εξηνεικεν αποφαινομενος αμεινον ημιν εσεσθαι συνθεμενοις προς ηρακλεωτας οις οπως εκαστα συντελεσθηι μετα της των θεων ευμενειας συμφεροντως αμφοτεραις ταις πολεσιν καθηγουμενης της του απολλωνος συμβουλιας τομ μεν προφητην μετα του ταμιου του πα[ρεδ]ρευοντος εν τωι ιερωι θυσιας ποιησασθαι και προσοδους ιερων τωι τε απολλωνι τωι διδυμει και αρτεμιδι και λητοι και αθηνα και τωι δι τωι σωτηρι ομοιως δε και τον στεφανηφορον μετα των προσεταιρων τωι απολλωνι τωι δελφινιωι τους δε πρυτανεις και τους ηρημενους επι τηι φυλακηι μετα του ιερεω και του ιεροκηρυκος τηι εστιαι τηι βουλαιαι επευχομενους συνενεικειν τα δεδογμενα τωι τε δημωι τωι μιλησιων και τωι ηρακλεωτων συνκεισθαι δε προς ηρακλεωτας συνθηκην τηνδε αγαθηι τυχηι επι στεφανηφορου εν μεν μιλητωι μενανδρου του μαιωνος μηνος ταυρεωνος εν ηρακλειαι δε επι του θεου του τεσσερεσκαιδεκατου του μετα δημητριον μηνος γαμηλιωνος ταδε συνεθεντο και ωμολογησαν μιλησ[ιο]ι και ηρακλεωται συνγραψαμενων μεν υπερ μιλησιων των τε πρυτανεων και των ηρημενων επι τηι φυλακηι και των αποδειχθεντων συνεδρων μιννιωνος του λεωδαμαντος αντικρατου του πυθωνυμου πρωταγορου του ηγελοχου θεογενου του λεωδαμαντος μενεκρατου του αντιφανου αρτεμιδωρου του δημητριου θευκυλιδου του καλλιτελου ασκληπιοδωρου του κυδιμου πυθιωνος του ποσειδωνιου ειρηνιου του ειρηνιου υπερ δε ηρακλεωτων των αποσταλεντων θεοδωρου του αινεου αρχεδημου του δελφινου μαιωνος του υψικλειους ειναι πολιτας μιλησιους ηρακλεωτων και ηρακλεωτας μιλησιων υπαρχειν δε αυτοις εις απαντα τον χρονον τον αυτον εχθρον και φιλον μηθεν υπεναντιον πρασσοντων των δημων τηι προς ροδιους συμμαχιαι. ειναι δε και αμνηστιαν ως εκατεροις των προγεγενημενων εγκληματων κατα πολεμον και ιδιαι και δημοσιαι πλην ει περι τινων εγκληματων δικαι υπαρχουσιν γεγραμμεναι η δικαστηριον κατεγνωκεν και ει κατα τινων απαγωγαι γεγονασιν υπο αρχοντων επι δημοσιοις αδικημασιν. εαν δε τις ιη πολεμιος επι πολιν η χωραν η φρουρια τα μιλησιων η τας προσοδους αυτων καταλυη τας μιλησιων βοηθειν ηρακλεωτας μιλησιοις παντι σθενει κατα ταυτα δε και εαν τις ιη πολεμιος επι την ηρακλεωτων πολιν η χωραν η φρουρια η τας προσοδους αυτων καταλυη βοηθειν μιλησιους ηρακλεωταις παντι σθενει. τειας και ιερων και αρχειων και των λοιπων ων και τοις αλλοις μετεστι μιλησιοις απογραφεσθαι αν εκαστον ετος προς τε τους πρυτανεις και τους ηρημενους επι τηι φυλακηι τα τε αυτων ονοματα και ης αν ωσιν φυλης και ει τισιν υπαρχουσιν γυναικες και τεκνα και τα τουτων ομοιως ονοματα ποιουμενους την απογραφην εν τωι μηνι τωι ανθεστηριωνι. γινεσθαι δε αυτων και την επικληρωσιν εν τωι αυτωι μηνι υπο τε των πρυτανεω[ν] και των ηρημενων επι τηι φυλακηι επικληρουμεμων αυτων προς μερος εφ εκαστην φυλην ειναι δε αυτοις των μεν λοιπων παντων παραχρημα την μετουσιαν φρο[υ]ραρχιας δε και φυλακης της κατα πολιν και φρουρικης μετειναι αυτοις διελθοντων ετων δεκα αφ ου αν εκαστοι επικληρωθωσιν τα δε αλλα τα περι τον κληρον τον εν αρχαιρεσ[ι]αις υπαρχειν κατα τον βουλευτικον νομον. ειναι δε και μιλησιων τοις βουλομενοις εν ηρακλειαι πολιτευεσθαι την απογραφην ποιησαμενοις προς τους εν ηρακλεια πρυτανεις εμ μηνι θεσμοφοριωνι απογραφεσθωσαν δε και ουτοι και ης αν ωσιν φυλης οσοις δ αν υπαρχωσιν γυναικες και τεκνα απογραφειν αυτους και τα τουτων ονοματα τους δε πρυτανεις ποιεισθαι αυτων την επικληρωσιν ομοιως εν τωι αυτωι μηνι. ει δε τινες ηρακλεωτων μη ωικηκασιν μητε εν τηι εαυτων πατριδι μητε εμ μιλητωι εως μηνος αρτεμισιωνος του επι του θεου του μετα φιλιδαν μη ειναι αυτοις προσγραφηναι προς το πολιτευμα το μιλησιων εαν μη προτερον οικησωσιν ηρακλειαν η μετοικησωσιν εμ μιλητω ετη πεντε. μη ωικηκασιν μητε εν τηι εαυτων πατριδι μητε εν ηρακλειαι εως του προειρημενου χρονου μη ειναι προσγραφηναι τουτοις εν ηρακλειαι εαν μη προτερον οικησωσιν εν μιλητωι η εν ηρακλειαι ετη πεντε. και εαν τινες υστερον πολιτογραφηθωσιν εμ μιλητωι η εν ηρακλειαι τουτοι[ς] μετειναι της παρ εκατεροις πολιτειας οικησασιν προτερον εν ηι αν π[ολ]ει προσγραφωσιν ετη δεκα. εαν δε τινες παρα τηνδε συνθηκην μετεχωσι της πολιτειας ειναι αυτους υπε[υ]θυνους εμ μιλητωι μεν τηι της ξενιας δικη και τηι εν μολποις ενστασει εν ηρακλειαι δε τηι της ξενιας δικηι. εαν δε τις μιλησιων η των κατοικουντων εμ μιλητωι βουληται δια πολεμον αποσκευαζεσθαι τι των ιδιων η μεθιστανειν εις την ηρακλεωτων πολιν η χωραν η διαγειν δια της πολεως η της χωρας της ηρακλεωτων ειναι αυτον ατελη παντων των προειρημενων. ομοιως δε και εαν τις ηρακλεωτων η των κατοικουντων εν ηρακλειαι προαιρηται δια πολεμον αποσκευαζεσθαι τι των ιδιων η μεθιστανειν εις την πολιν την μιλησιων η χωραν η διαγειν δια της πολεως η της χωρας της μιλησιων ειναι αυτον ατελη. κατα ταυτα και εαν τινες των εκτημενων εν τηι μιλησιων χωραι η γεωργουντων διαγωσιν κτηνη εκ της μιλησιων χωρας εις την μιλησιαν δια της ηρακλεωτων χωρας η πολεως ως μεν μιλησιοι αγουσιν απο στεφανηφορου μενανδρου και μηνος μεταγειτνιωνος ως δε ηρακλεωται αγουσιν απο στεφανηφορου του μετα θεον τεσσερεσκαιδεκατον τον μετα δημητριον ειναι αυτους ατελεις πιστωσαμενους ορκωι διοτι επι κτησει ποιουνται την διαγωγη[ν]. περι δε του μερους της χωρας της ορεινης της αμφισβητουμενης ην μιλησιοι μεν αποφαινο[υ]σιν ειναι της μυησιας ιεραν υπαρχουσαν του απολλωνος του τερβινθεως και ην ειναι φασιν της τηιας και των κεκτημενων εγ κυσσηλει ηρακλεωται δε της κισαριδος και της προς τωι κυκλωπειωι και της δημοσιας και ιερας ομοιως δε και περι του τοπου εν ωι το πλινθουλκιον εστιν και του συνεχους τουτωι τοπου ομ μιλησιοι μεν αποφαινουσιν της ιωνοπολιτιδος ηρακλεωται δε της εαυτων συναινεσαι μιλησιους και ηρακλεωτας πολιν ελευθεραν και δημοκρατουμενην εξ ης ληψονται δικαστας οσους αν κοινηι φαινηται οιτινες επι τους τοπους παραγενομενοι ποιησονται την υπερ των αμφισβητουμενων κρισιν εκατερον εν τωι ενιαυτωι τωι μετα στεφανηφορον μενανδρον. ει δε τινα εστιν εν τοις τοποις τουτοις εγκαρπια μεσειδιωθητω εως κρισεως. οσα δ αν οικ[η]τικα σωματα αποδραντα εκ μιλητου εις ηρακλειαν η εξ ηρακλειας εις μιλητον αναχθη[ι] προς τους εν εκατεραι των πολεων οροφυλακας απο του ενιαυτου του μετα στεφανηφορον μενανδρον τους μεν εμ μιλητωι την ωνην εχοντας του τελους εμφανιζειν περι των ανηγμενων σωματων τοις πρυτανεσι και τοις ειρημενοις επι τηι φυλακηι εν ημεραις δεκα αφ ης αν εκαστον αναχθηι τους δε πεμπειν γραμματα προς τους εν ηρακλειαι προσταταις διασαφουντας τα κατα μερος τους δε εν ηρακλειαι το οροφυλακικον τελος εχοντας δηλουν περι τουτων τοις προσταταις εν τωι ιδιωι χρονωι τους δε γραφειν ομοιως επιστολην εις μιλητον προς τους πρυτανεις και τους ηρημενους επ[ι] τηι φυλακηι. τοις δε κυριοις των ανδραποδων των εξ εκατερας πολεως ειναι την κομιδην αποδουσιν τοις οροφυλαξιν αναγωγιον μεν του σωματος δραχμας ροδιας παλαιας δεκαδυο τροφης δε οβολον ημερας εκαστης εσχατον εν μησιν τεσσερασιν αφ ου αν η επιστολη γραφη προς τους αρχοντας. ει δε μη προσθετα ειναι τοις οροφυλαξιν. ποιησασθαι δε και τους ανατακτας τους εμ μιλητωι την πρασιν του τελους της πορθμιδος της εις τον ιωνοπολιτικον κολπον εφ ωι οι πριαμενοι την ωνην την εις τον ενιαυτον τον μετα στεφανηφορον μενανδρον πραξουσιν ηρακλεωτων και των κατοικουντων παρ αυτοις και των οικετων τους διαπλεοντας εξ ιωνιας πολεως εις μιλητον η εκ μιλητου εις ιωνιαν πολιν οσον και μιλησιοι διδοασιν. ομοιως δε και οι πορθμεις ληψονται οσον και παρα μιλησιων λαμβανουσιν. οπως δε εκαστα πραχθη συμφεροντως αμφοτεραις ταις πολεσιν ελεσθω μεν ο δημος ο μιλησιων ανδρας τρεις μετα το κυρωθηναι το ψηφισμα και την συνθηκην οι δε αποδειχθεντες ορκισατωσαν μετα του ιεροκηρυκος τους πρεσβευτας τους ηκοντας παρα ηρακλεωτων και εις ηρακλειαν παραγενομενοι τον δημον ο δε ορκος εστω οδε εμμενω τοις ωμολογημενοις εις τον αει χρονον και ου παραβησομαι τεχνη ουδεμιαι ουδε μηχανηι ουδε αλλωι παραβαινοντι την συνθηκην επιτρεψω και εαν τινα αλλον πυνθανωμαι παραβαινοντα τας ομολογιας ουκ επιτρεψω κατα δυναμιν την εμην αλλα δηλωσω τηι βουλη και τωι δημωι ταυτα αληθη νη το[ν] απολλωνα τον διδυμεα και την εστιαν την βουλαιαν και τον δια και την αθηναν και τους αλλους θεους. και μοι ευορκουντι μεν ευ ειη ει δ εφιορκοιην εξωλης ειην και αυτος και ταμα. οι δε ηρακλεωτων πρεσβευται ορκισατωσαν τους τε πρυτανεις και τους ηρημενους επι τηι φυλακηι και τους συνεδρους τους μετα τουτων συνγραψαμενους την συνθηκην και τον δημον τον μιλησιων τον προειρημενον ορκον. τα δε συνγεγραμμενα περι τουτων αναγραψαι εκατερον των δημων ειστηλην λιθινην κα[ι] αναθειναι μιλησιους μεν εν τωι ιερωι του απολλωνος του δελφινιου ηρακλεωτας δε εν τωι ιερωι της αθηνας. εαν δε τι κοινηι φαινηται ταις πολεσιν διορθουσθαι τησδε της συνθηκης εξειναι αυταις ποιεισθαι την διορθωσιν διαπρεσβευσαμενων των δημων προς εαυτους. οποτεροι δ αν μη εμμεινωσιν τοις εν τηι συνθηκηι κατακεχωρισμενοις αδικοι τε εστωσαν των θεων ους ωμοσαν και αποτεισατωσαν οι μη εμμειναντες τοις εμμεινασιν ταλαντα πεντηκοντα. ηρεθησαν δε και ανδρες οι ορκιουντες τους πρεσβευτας τους παρα ηρακλεωτων και ηρακλεωτας αυτοκλης ποσειδωνιου θεογενης λεωδαμαντος πασικλης φιλιδου.